CELEX: C2005/045/56
Language: fi
Date: 2005-02-19 00:00:00
Title: Asia T-458/04: Au Lysin 22.11.2004 Euroopan yhteisöjen komissiota vastaan nostama kanne

19.2.2005   
            
            
               FI
            
            
               Euroopan unionin virallinen lehti
            
            
               C 45/25
            
         Au Lysin 22.11.2004 Euroopan yhteisöjen komissiota vastaan nostama kanne
   (Asia T-458/04)
   (2005/C 45/56)
   Oikeudenkäyntikieli: ranska
   Au Lysin, kotipaikka Le Raincy (Ranska), on nostanut 22.11.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Guy Lesourd.
   Kantaja vaatii, että ensimmäisen oikeusasteen tuomioistuin:
   
               —
            
            
               Kumoaa 17.9.2004 tehdyn komission päätöksen ja kaikki siihen liittyvät oikeusvaikutukset.
            
         Oikeudelliset perusteet ja pääasialliset perustelut
   Kantaja harjoitti vähittäismyyntitoimintaa Pariisin Charles de Gaullen lentokentällä. Se kanteli komissiolle EY 82 artiklassa tarkoitetusta määräävän markkina-aseman väärinkäytöstä, johon Aéroports de Paris -niminen julkinen laitos oli sen mukaan syyllistynyt markkinoilla, jotka koostuvat lentokenttien julkisten tilojen kaupallista käyttöä koskevien lupien myöntämisestä.
   Riidanalaisessa päätöksessä komissio ilmoitti kantajalle, että ei vaikuta siltä, että kanteluun liittyisi sellaista riittävää yhteisön etua, että muodollisen tutkimuksen avaaminen olisi perusteltua.
   Kanteensa tueksi kantaja vetoaa ensimmäisenä seikkana siihen, että sen arvioimisessa, liittyykö asiaan riittävää yhteisön etua, on tapahtunut oikeudellinen virhe sekä ilmeinen arviointivirhe. Kantajan mukaan komissio on toiminut virheellisesti todetessaan, ettei asiaan liity sellaista riittävää yhteisön etua, että sen tutkimista jatkettaisiin, sekä todetessaan, että kantajan oikeuksia suojellaan riittävällä tavalla kansallisissa tuomioistuimissa.
   Toisena seikkana kantaja vetoaa EY 253 artiklan vastaisiin puutteellisiin perusteluihin, koska komissio on jättänyt vastaamatta useisiin kantajan perusteluissaan esittämiin seikkoihin.
   Kolmantena seikkana kantaja vetoaa EY 82 artiklan rikkomiseen, koska komissio on kieltäytynyt tutkimasta kantelua, vaikka kantajan mukaan asiassa on kyseessä määräävän markkina-aseman väärinkäyttö.